विकास के लिए 3 आरडब्ल्यूए ने जॉइंट अकाउंट खुलवाने पर दी सहमति
पानीपत | बाहरीकॉलोनियों में विकास कार्य के लिए सरकार के निर्देश अनुसार रेजिडेंट वेलफेयर एसोसिएशन (आरडब्ल्यूए) बनाकर विकास शुल्क जमा करवाना होगा। वार्ड-24 की तीन आरडब्ल्यूए इसके लिए आगे आई हैं। पार्षद दुष्यंत भट्ट के नेतृत्व में सिद्धार्थ नगर कल्याण समिति, हरिनगर कल्याण समिति और गंगाराम सुधार समिति प्रतिनिधियों ने नगर निगम कमिश्नर वीना हुड्डा, एसई एनडी वशिष्ठ एवं अन्य अधिकारियों के साथ बैठक की। इसमें नगर निगम के साथ जॉइंट अकाउंट खुलवाने पर सहमति दी गई। विभिन्न बैंक प्रतिनिधि भी बैठक में शामिल रहे। सिद्धार्थ नगर कल्याण समिति की ओर से अमित भुक्कल, राजबीर माहला, प्रदीप शर्मा, हरिनगर कल्याण समिति की ओर से राजाराम मराठा, सुभाष शर्मा, भीम गौतम, गंगाराम कॉलोनी सुधार समिति की ओर से प्रदीप कुमार, दीपक सिंह महाबीर सिंह नगर निगम में हुई बैठक में पहुंचे। पार्षद दुष्यंत भट्ट ने कहा कि बाहरी कॉलोनियों में विकास के लिए उनके वार्ड के लोगों ने पहल की है। जल्द ही समितियां नगर निगम के साथ अपना जॉइंट अकाउंट खुलवा लेंगी। अब सरकार विकास शुल्क में राहत देकर प्रक्रिया अमल में लाए।
पानीपत . वार्ड24 के रेजिडेंट वेलफेयर एसोसिएशन के सदस्यों के साथ मीटिंग करतीं नगर निगम कमिश्नर वीना हुड्डा।
hin_Deva hin_Deva bho_Deva